Som svar til Torben Vognsen.

Som Tesla-ejer må jeg give Torben ret. Naturligvis er der scenarier, hvor en EV indtil videre er upraktisk. Kørende sælgere mv., der skal have 500-1000 overstået hver dag. Og der er jo heldigvis ikke EV-tvang, man kan købe en ICE-bil, hvis man vil – oven i købet for lavere afgift, end i mange år.

Men, for at aflive et par myter om EVs: Jeg bor selv i lejlighed i København og lader ved delte 11Kw udtag i P-kælderen. Der er 6 ladere til 500 lejligheder – indtil videre ingen probs. Jeg har ingen lademuligheder på jobbet. I sommerhuset har jeg monteret en 11Kw lader, så jeg kan være der i ferierne uden at løbe tør og kan faktisk lade til det meste af ugen i weekenden.

Jeg kører gerne ca. 500 km på tværs af landet med et ladestop undervejs. 25 minutter er nok, dvs. lige så lang tid, som en normal tisse/kaffepause plejede at tage i dieselbilen. Og så skal der naturligvis lades til tilbageturen, så det virker selvfølgelig bedste, hvis der er Superchargers i nærheden af destinationen.

Jeg var bestemt skeptisk, men kan nu sige, at jeg aldrig kommer tilbage til ICE, hvis jeg på nogen måde kan undgå det. Køreoplevelsen i en Model 3 er uden sidestykke.

Jeg er i øvrigt også enig i betragtningerne omkring brint: Det sker ikke. Brint er alt for problematisk at håndtere. Efter ulykkerne i Norge tror jeg ikke på, at det bliver et reelt alternativ. Måske til store lastbiler eller tog, men ikke til personbiler. Hvis der var håb for brint engang, så sluttede det, da VAG valgte el som fremtidens drivmiddel.